บาทเปิดตลาด 35.27/29
เงินบาทเปิดตลาด 35.27/29 ตัวเลข เศรษฐกิจสหรัฐดีกว่าคาด มองกรอบ 35.20-35.40
16 ต.ค. 2558

เงินบาทเปิดตลาด 35.27/29 ตัวเลข เศรษฐกิจสหรัฐดีกว่าคาด มองกรอบ 35.20-35.40
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 35.27/29 บาท/ดอลลาร์ จากปิดตลาดเย็นวานนี้ที่ระดับ 35.23/25 บาท/ดอลลาร์
"เมื่อคืนตัวเลขจำนวนผู้ขอรับสวัสดิการการว่างงานของสหรัฐฯ ปรับตัวลดลงและดีกว่าที่คาด ขณะที่ตัวเลข CPI ของสหรัฐฯ YoY ค่อนข้างใกล้เคียงกับที่ตลาดคาดการณ์ ทำให้ดอลลาร์รีบาวด์ แต่ Trader ยังมองว่าตอนนี้ยังเป็นฝั่งขายดอลลาร์อยู่อาจจะแค่รีบาวด์เป็นจังหวะสั้นๆ" นักบริหารเงิน กล่าว
ดังนั้นทิศทางค่าเงินบาทในช่วงเช้าอาจจะเห็นดอลลาร์แข็งค่ารีบาวด์ขึ้น และตอนนี้ยังมี Flow จากการขายดอลลาร์อยู่
นักบริหารเงิน ประเมินกรอบการเคลื่อนไหวของค่าเงินบาทวันนี้ระหว่าง 35.20-35.40 บาท/ดอลลาร์